**Ҷамоати Овчиқалъача** — ҷамоатест дар ноҳияи Бобоҷон Ғафурови вилояти Суғди Тоҷикистон.

Сохтори маъмурию ҳудудии ҷамоат
-------------------------------

Ҷамоати деҳоти Овчиқалъача соли 1929 таъсис ёфтааст. Пайдоиши номи Ҷамоат аз номи ду деҳаҳои калонтарин Овчӣ ва Қалъача иборат мебошад. Аслан Ҷамоати деҳоти Овчиқалъача аз 8 деҳа Қалъача, Овчӣ, Шайхон, Деҳнав, Пахтаобод, Боғпарвар, Себзор ва Наврӯз иборат аст. Ҳудуди Ҷамоат 581, 4 гектарро ташкил дода, бо деҳаи Қулундаи ноҳияи Лайлаки ҷумҳурии Қирғизистон ҳамсарҳад мебошад. Дар замони ҳокимияти Иттиҳоди Шӯравӣ дар сарҳади ҷумҳуриҳои Тоҷикистону Қирғизистон, ки ба марзи Ҷамоати деҳоти Овчиқалъача таалуқ дорад, обанбори калоне сохта шудааст, ки оби кӯхиро дам намуда, барои шодобгардонии заминҳои ноҳияи Ҷ.Расулов ва хоҷагиҳои кишоварзии Хоҷабоқирғон, С.Урунхоҷаев ва Д.Азизови ноҳия тақсим карда мешавад. Оби боқимонда ба наҳри Хоҷабоқирғон равона карда мешавад, ки аз байни минтақаи аҳолинишин ҷорӣ мешавад. Табиати зебои соҳилҳои наҳри Хоҷабоқирғон, масҷиди «Хоҷабоқирғон», ки дар болои ҷариҳои обшуста ҷойгир шудааст, оби мусаффои доимо ҷоришаванда диққати сайёҳонро ҷалб намудааст. Дигар сабаби ташрифи меҳмонон ба Ҷамоати деҳоти Овчиқалъача ин мазори «Хоҷабоқирғон» аст. Аҳолии Ҷамоат асосан бо боғдориву сабзавотчигӣ ва чорводорӣ машғул мебошанд. Дар ҳудуди Ҷамоат чор адад хоҷагиҳои кишоварзӣ мавҷуд мебошанд: Ассотсиатсияи хоҷагиҳои деҳқонии ба номи Раҳбар Қосимов, Хоҷабоқирғон, филиали Суғдии Институти илмию истеҳсолии боғдориву сабзавотчигии ноҳия, хоҷагии ниҳолпарварии ба номи Ғайбулло Масаидов. Дар масофаи наздик ҷойгир будани фурудгоҳи байналмилалии Хуҷанд, истгоҳи Роҳи оҳан, шаҳрҳои калони Хуҷанду Чкалов ба рушду инкишофи тиҷорат дар Ҷамоат имкониятҳои васеъ фароҳам овардааст. Аз ин сабаб мардуми Ҷамоат айни ҳол бо тиҷорат низ машғул буда, маркази Ҷамоатро мағозаву марказҳои савдо зеб дода истодаанд. Дар ҳудуди ҷамоат 2 корхонаи саноатӣ фаъолият менамояд. Инчунин дар ҳудуди Ҷамоат 2 шуъбаи алоқа, 167 адад муассисаҳои хидматрасонӣ ва савдо, 6 мактабҳои таҳсилоти умумӣ, 1 адад гимназия, 1 муассисаи томактабӣ, 1 хонаи кӯдакон, 1 клуб, 1 филиали мактаби санъат, 1 беморхона, 3 хонаи саломатӣ, 3 марказҳои саломатӣ, 1 толори варзишӣ ва 6 майдончаҳои баскетболию валейболи мавҷуд мебошад. Инчунин дар ҷамоат 1 масҷиди ҷомеа ва 7 масҷидҳои панҷвақта фаъолият менамояд. Шумораи ахолӣ ба 01.01.2013 – 20945 нафар мебошад. Дар ҷамоат тоҷикон, ӯзбекон, қирғизҳо зиндагони менамоянд. Заминҳои ҳосилхез, фаровонии обҳои мусаффои кӯҳӣ ба мардуми меҳнатқарини Ҷамоат имконият медиҳад, ки бо меҳнати созанда машғул шуда, меваҳои шаҳдбору хушсифат истеҳсол намоянд.

Шароитҳои табиию иқлимӣ ва захираҳо
-----------------------------------

Мардум
------

|  |  |
| --- | --- |
| **Сол** | 2015 |
| **Аҳолӣ,  ҳазор наф.** | 21,6 |

Деҳоти ҷамоат
-------------

|  |
| --- |
| **Ҷамоати Овчиқалъача** |
| Деҳа | Аҳолӣ |
| Қалъача |  |
| Овчӣ |  |
| Шайхон |  |
| Деҳнав |  |
| Пахтаобод |  |
| Боғпарвар |  |
| Себзор |  |
| Наврӯз |  |

Эзоҳ
----

1. ↑  [  Бойгонӣ шудааст 17 апрели 2017  сол. Ҷамоати деҳоти Овчиқалъача]
2. ↑  Demography. *untj.org*. 26 Декабри 2022 санҷида шуд.
3. ↑  Феҳристи номи маҳалҳои Тоҷикистон. — Душанбе: Сарредаксияи илмии Энсиклопедияи Миллии Тоҷик, 2013. — 332 с.

| ⚙️ Flag of Tajikistan Маҳалҳои аҳолинишини ноҳияи Бобоҷон Ғафуров |
| --- |
| Марказ | **Ғафуров** |  |
| Деҳоти Ғозиён | Гумбаз • Ғозиён • Деҳаи Боло • Деҳаи Поён • Қаҳрамон • Шоҳиён • Седаста • Чорсӯ |
| Деҳоти Дадобой Холматов | Бедак • Гулбоғ • Даштобод • Доманакӯҳ • Заркорон • Обшорон • Сумчак • Чашмаи Арзана |
| Деҳоти Ёва | Боғи Қозӣ • Боғи боло • Бузургон • Гулистон • Дониш • Дунгимазор • Кӯчаи Калон • Қорибобо • Марғзорак • Миришкори Боло • Миришкори Поён • Навобод • Наддофон • Нурато • Равшандилон • Салоҳхона • Сартуқай • Сойча • Қалъаманор • Ҳаёти Нав • Чаманзор • Чашмаи Ҳаёт • Ҷӯйи Мазор • Ҷӯйи Раззоқ |
| Деҳоти Зарзамин | Зарзамин • Меҳнатобод |
| Деҳоти Исмоил | Ориён • Гиёҳдара • Гулобод • Дӯстӣ • Зарнишон • Қалъаи Куҳна • Қароҷингил • Куҳандеҳ • Оламтоб • Пилол • Равот • Сабзазор • Саричашма • Себистон • Терак • Уяс • Чордара • Ҷавонӣ • Шамсобод • Шоқадам |
| Деҳоти Исфисор | Гулистон • Исфисор • Маданият • Максим Горкий • Фаровон • Ҷавонӣ • Шӯхак |
| Деҳоти Овчиқалъача | Деҳнав • Қалъача • Мичурин • Наврӯз • Овчӣ • Пахтаобод • Себзор • Шайхон |
| Деҳоти Унҷӣ | Арбоб • Даштак • Қишлоқиҷон • Матоиб • Мусаффо • Сафедтеппа • Унҷӣ |
| Деҳоти Хистеварз | Мирзобаҳодур • Хистеварз • Соҳилоб |
| Деҳоти Ҳайдар Усмонов | Кулангир • Пули Чуқур • Рӯмон • Ҷӯйи Қозӣ • Шайхбурҳон • Деҳсор |
| Деҳоти Чашмасор | Барфоб • Дараи Боло • Дашти Калон • Даштобод • Деҳқонобод • Зартеппа • Испандзор • Камарқӯтан • Каттаоличалӣ • Кӯҳсор • Кондара • Қашқа • Мевагул • Мирзоработ • Намуна • Насимбод • Некроҳ • Сардоб • Сарчашма • Сафедорак • Сечашма • Сурхчашма • Тол • Толбулоқ • Хӯҷаобод • Ҳулбазор • Чашмаи Зулол • Шаббода |



|  |  |
| --- | --- |
| Тоҷикистон | *Ин мақолаи нопурра аз ҷуғрофияи Тоҷикистон мебошад.Шумо метавонед бо пурра кардани ин ба Википедия кумак кунед.* |